দুদক সূত্রে জানা যায়, দুদকের অনুসন্ধানে ফরিদপুরের পুলিশ সুপার সুভাষ চন্দ্র সাহা ও স্ত্রী রীনা চৌধুরীর যৌথ অ্যাকাউন্টে আট কোটি ৩৬ লাখ ৭০ হাজার ৩৬৭ টাকার এফডিআর পাওয়া যায়। ওই অর্থ বেসরকারি ওয়ান ব্যাংকের রাজধানীর বংশাল শাখা ও এলিফ্যান্ট রোড শাখা এবং ওয়ান ব্যাংকের যশোর শাখায় জমা ছিলো। কিন্তু পুলিশ সুপার ওই অর্থ দুদকে দাখিলকৃত সম্পদ বিবরণী কিংবা আয়কর নথিতে উপস্থাপন না করে গোপন করেছেন। নিজস্ব অনুসন্ধানেও ওই অর্থের কোনো উৎস খুঁজে পায়নি দুদক।